**Mittetulundusühingu Tarkuse Koda põhikiri**

I ÜLDSÄTTED

1.1 Mittetulundusühing Tarkuse Koda (edaspidi ühing) on avalikes kogukonna huvides tegutsev organisatsioon, mille asukohaks on Eesti Vabariik, Lääne-Virumaa, Rakvere.

1.2 Ühing on mittetulundusühinguna eraõiguslik juriidiline isik, mis juhindub oma tegevuses Eesti Vabariigi seadusandlusest, asutamislepingu otsustest, käesolevast põhikirjast ja muudest asjakohastest õigusaktidest.

1.3 Ühingul on oma sümboolika ning õigus avada ja sulgeda arveid krediidiasutustes.

II EESMÄRK JA TEGEVUSED

2.1 Ühingu eesmärgid:

2.1.1 Kristlikust maailmapildist lähtuva hariduse võimaldamine;

2.1.2 Missioonitunde, heategevuse ja ettevõtlikkusega seotud mentaliteedi arendamine kooliga seotud kogukonnas ning stipendiumide väljaandmine;

2.1.3 Lasteaia ning kooli toetuseks funktsioneerivate abiprojektide läbiviimine;

2.1.4 Konfessioonideülese koostöö toetamine kogukonnas;

2.1.5 Preventiivne tegevus sotsiaal- ja haridussektoris ennetamaks kuritegevust ja sotsiaalseid probleeme

2.2 Eesmärkide saavutamiseks teostatakse järgmisi tegevusi:

2.2.1 Haridusasutuse alusdokumentides seotakse religioon, kultuur, haridus ja sotsiaalne tundlikkus ühtseks tervikuks;

2.2.2 Korraldatakse heategevusliku ja/või misjoneeriva sisuga ettevõtmisi;

2.2.3 Kooli toetatakse läbi erinevate projektide (nt abimajandid, lastelaagrid, heategevuslikud kontserdid jne);

2.2.4 Tutvustatakse erinevatest konfessioonidest pärit traditsioone;

2.2.5 Ühing võib vastavalt seadusele tegeleda majandus- ning koolitustegevusega.

III LIIKMELISUS

3.1 Ühingu asutajaliikmeteks on asutamislepingu sõlminud isikud, kes võtsid vastu käesoleva põhikirja

3.2 Peale asutaja liikmete võivad Ühingu liikmeks olla füüsilised ja juriidilised isikud, kes austavad kristlikke põhimõtteid ja on valmis panustama ühingu eesmärkide saavutamisse.

3.3 Liikmeks vastuvõtmise ja väljaarvamise korraldab ühingu juhatus.

3.4 Ühingu liige arvatakse Ühingust välja kui tema tegevus on vastukäiv Ühingu põhikirjale ja eetikale ning kahjustab Ühingu mainet.

3.5 Ühingu juhatus teatab kahe nädala jooksul oma otsusest väljaarvatavale

IV LIIKMETE ÕIGUSED JA KOHUSTUSED

4.1 Ühingu liikmetel on õigus:

4.1.1 osaleda hääleõigusega Ühingu üldkoosolekul;

4.1.2 olla valitud Ühingu juhatuse liikmeks;

4.1.3 saada Ühingu juhatuselt teavet Ühingu tegevuse kohta.

4.2 Ühingu liige on kohustatud:

4.2.1 järgima Ühingu tegevuses osalemisel põhikirja ja Ühingu organite otsuseid.

V ÜLDKOOSOLEK

5.1 Ühingu kõrgeimaks organiks on vastavalt seadusele liikmete üldkoosolek, kus võivad osaleda kõik ühingu liikmed, kusjuures igal Ühingu liikmel on üks hääl.

5.2 Üldkoosolek kustutakse kokku vähemalt üks kord aastas.

5.3 Üldkoosoleku kutsub kokku ja koosoleku viib läbi juhatus.

5.4 Ühingu üldkoosoleku pädevuses on:

5.4.1 põhikirja muutmine;

5.4.2 eesmärgi muutmine;

5.4.3 juhatuse liikmete valimine.

5.4.4 Ühingule kuuluvate kinnisasjade ja registrisse kantavate vallasasjade võõrandamise ja asjaõigustega koormamise otsustamine ja tingimuste määramine nimetatud tehinguteks;

5.4.5 Ühingu tegevuse lõpetamine

5.4.6 Muude küsimuste otsustamine, mida ei ole seaduse või põhikirjaga antud teiste organite pädevusse.

5.5 Üldkoosolek on otsustusvõimeline, kui sellel osaleb või on esindatud üle poole Ühingu liikmetest.

VI JUHATUS

6.1 Juhatuse liikmed valib üldkoosolek ametisse 3 aastaks ja sinna võib kuuluda 3-5 inimest

6.2 Juhatuse esimees valitakse juhatuse liikmete hulgast

6.3 Juhatus nimetab ametisse ja vabastab töötajaid, kinnitab nende tööülesanded ja määrab nende tasustamise korra.

6.4 Juhatus korraldab Ühingu tegevust, raamatupidamist ja esitab üldkoosolekule majandusaasta aruande.

6.5 Juhatuse koosoleku kutsub kokku juhatuse esimees või tema kohusetäitja.

VII TEGEVUSE LÕPETAMINE

7.1 Ühing lõpetatakse vastavalt seaduses ettenähtud korrale.

7.2 Ühingu tegevuse lõpetamise korral antakse järelejäänud vara üle tulumaksusoodustusega mittetulundusühingute ja sihtasutuste ja usuliste ühenduste nimekirja liikmeks olevale sarnase eesmärgiga organisatsioonile või avalik-õiguslikule juriidilisele isikule.